ΓΡΑΠΤΗ ΕΡΩΤΗΣΗ E-1657/01

υποβολή: Antonios Trakatellis (PPE-DE) προς την Επιτροπή

(12 Ιουνίου 2001)

Θέμα: Καθυστέρηση του έργου της Εγνατίας οδού από το ΙΙ ΚΠΣ και πραγματοποίησή του από το ΙΙΙ ΚΠΣ

Σύμφωνα με τα στοιχεία που έχουν δοθεί στη δημοσιότητα σχετικά με την πρόοδο των έργων που αφορούν την Εγνατία οδό, την περίοδο πριν από το 1994 κατασκευάστηκε το 18 % του έργου και την περίοδο 1994 έως τα μέσα του 2001 έχει κατασκευαστεί το 20 % του έργου, με άλλα λόγια δηλαδή μόνο το 38 % από το σύνολό του. Όσον αφορά δε τη χρηματοδότηση του από κοινοτικούς πόρους θα διατεθούν συνολικά από το ΙΙ και ΙΙΙ ΚΠΣ 1,1 τρισεκατομμύρια δραχμές για την κατασκευή του άξονα της Νέας Εγνατίας και 300 δισεκατομμύρια δραχμές για την κατασκευή των κάθετων αξόνων, τα οποία όμως δεν θα επαρκέσουν για την ολοκλήρωση του έργου. Σύμφωνα επίσης με τα επίσημα στοιχεία της ΕΓΝΑΤΙΑ ΟΔΟΣ Α.Ε έχουν απορροφηθεί 521 δις δρχ., άρα μόνο το 35 % του συνολικά εκτιμώμενου κόστους του έργου και επομένως, ακόμη και αν η απορρόφηση ανά έτος φτάσει τα 200 δις, θα χρειαστούν άλλα 5 έτη για την ολοκλήρωση του έργου, χωρίς μάλιστα να λαμβάνονταιπόψη τόσο οι κάθετοι άξονες, όσο και οι προβληματικές περιοχές.

Σύμφωνα τέλος με το τελευταίο ενημερωτικό τεύχος της ΕΓΝΑΤΙΑ Α.Ε (Μάρτιος 2001) το χρονοδιάγραμμα του έργου ορίζεται μέχρι το 2004, ενώ αντίθετα, ο αρμόδιοςπουργός με δήλωση του διευκρίνισε, ότι το έργο της Εγνατίας Οδού βρίσκεται σε εξέλιξη και θα παραδοθεί προς λειτουργία πολύ νωρίτερα από το τέλος του 2003, δηλαδή αρκετούς μήνες πριν από την έναρξη των Ολυμπιακών Αγώνων.

Δεδομένου ότι το έργο προχωρά με πολύ αργούς ρυθμούς, παρά το ότι η χρηματοδότησή του στηρίζεται σε εξασφαλισμένα κοινοτικά κονδύλια, των οποίων η απορρόφηση δεν συμβαδίζει με την αντίστοιχη επένδυσή τους στην κατασκευή της Εγνατίας Οδού, ερωτάται η Επιτροπή:

1. Που οφείλεται η καθυστέρηση του έργου, σε ποιο ακριβώς σημείολοποίησής του βρίσκεται σήμερα και πότε ακριβώς αναμένεται η ολοκλήρωση του·

2. Έχουν εξαντληθεί τα ποσά που προβλεπόταν στο Β ΚΠΣ για τηνλοποίησή του έργου και, αν ναι, έχει ενταχθεί το έργο στα κονδύλια του Γ ΚΠΣ·

3. Ποιο είναι το συνολικό κόστοςλοποίησης του έργου και πού ακριβώς απορροφήθηκαν τα κοινοτικά κονδύλια, που είχαν διατεθεί για την πραγματοποίησή του, δεδομένου ότι μόνο το 20 % από αυτά έχουν επενδυθεί στηνλοποίησή του·

Απάντηση του κ. Barnier εξ ονόματος της Επιτροπής

(03 Σεπτεμβρίου 2001)

Το συνολικό μήκος της Εγνατίας Οδού (νέος αυτοκινητόδρομος) από το λιμάνι της Ηγουμενίτσας έως τους Κήπους, στα σύνορα Ελλάδας και Τουρκίας, είναι 680 χιλιόμετρα (km).

Ήδη πριν από την έναρξη της περιόδου προγραμματισμού 1994-99, είχε κατασκευαστεί οδόστρωμα δύο λωρίδων συνολικού μήκους 120 km το οποίο θα χρησιμοποιηθεί προσωρινώς εντασσόμενο στο νέο αυτοκινητόδρομο.

Στο πλαίσιο των προγραμμάτων 1994-1999 και 2000-2006 του στόχου 1, οι ελληνικές αρχές πρότειναν την κατασκευή 560 km του αυτοκινητοδρόμου αυτού. Από το συνολικό αυτό μήκος, τα 455 km είναι ήδηπό κατασκευή με προγραμματιζόμενη περάτωση, σύμφωνα με τις ελληνικές αρχές, ως εξής: 155 km ολοκληρώθηκαν τον Απρίλιο 2001· 69 km θα ολοκληρωθούν έως τα τέλη 2001· 78 km θα ολοκληρωθούν έως τα τέλη 2002· 153 km θα ολοκληρωθούν στο διάστημα 2003-2004. Τα εναπομένοντα 105 km ευρίσκονται σε στάδιο μελέτης και αναμένεται να κατασκευαστούν είτε ως δημόσια έργα είτε στο πλαίσιο συμβάσεων παραχώρησης εκμετάλλευσης, επίσης στη διάρκεια της περιόδου προγραμματισμού 2000-2006.

Όπως διατείνονται οι ελληνικές αρχές, η πρόοδος επηρεάστηκε από το γεγονός ότι ο αυτοκινητόδρομος αποτελεί έργο πολύ μεγάλης κλίμακας, που παρουσιάζει δυσκολίες κυρίως λόγω δυσμενών γεωλογικών συνθηκών, ιδίως στο δυτικό του τμήμα, ενώ παράλληλα αντιμετώπισε και άλλες προκλήσεις συνδεόμενες με την ανάγκη διασφάλισης συμβατότητας της όδευσης με την προστασία του περιβάλλοντος και την αποφυγή καταστροφής αρχαιολογικών μνημείων.

Οι συνολικές δημόσιες δαπάνες που απορρόφησε το εν λόγω έργο στο πλαίσιο του προγράμματος 1994-1999 ανήλθαν σε 691 εκατομμύρια, από τα οποία τα 470 εκατομμύρια προήλθαν από το ΕΤΠΑ. Με βάση τις πληροφορίες που έδωσαν οι ελληνικές αρχές, ολόκληρο το ποσό είχε δαπανηθεί έως τα τέλη 2000. Οι δημόσιες δαπάνες που προβλέπονται με βάση το ελληνικό ΚΠΣ στη διάρκεια της περιόδου προγραμματισμού 2000-2006 εκτιμώνται σε 1325 εκατομμύρια, από τα οποία τα 663 εκατομμύρια προήλθαν από το ΕΤΠΑ.

Επιπλέον, δόθηκαν 283 εκατομμύρια από το Ταμείο Συνοχής στη διάρκεια της περιόδου προγραμματισμού 1994-1999, οπότε οι συνολικές δημόσιες δαπάνες ανήλθαν σε 466 εκατομμύρια. Για την περίοδο προγραμματισμού 2000-2006, αναμένεται ότι το Ταμείο Συνοχής θα συνεισφέρει 411 εκατομμύρια επί συνολικών δημόσιων δαπανών 746 εκατομμυρίων.

Το κόστος ολοκλήρωσης του έργου (560 km αυτοκινητοδρόμου) εκτιμάται από τις ελληνικές αρχές σε περίπου 2 δις, από τα οποία 691 εκατομμύρια είχαν δαπανηθεί έως τα τέλη 2000.